黃建衷

黄建衷（），字季主，號取吾，湖廣黄州府麻城县人，明朝政治人物。

 生平 
萬曆七年（1579年）与张居正公子状元张懋修同举己卯科湖廣乡试举人，两人相识最厚。此后久困科场，萬曆二十九年（1601年）方中式辛丑科二甲十七名進士《萬曆二十九年辛丑科進士履歷》：黄建衷，取吾，易五房，丙寅七月二十一日生。麻城人，己卯七名，会一百十七名，三甲十七名。吏部政，授户部主事，乙巳調兵部主事，己酉補金華府推官，本年养病，辛亥考察，壬子降山東運判，癸丑考察降，丙辰授山東按察司照磨，戊午升南安府推官。，吏部觀政，授官户部云南司主事《麻城县志》。三十三年調兵部主事，三十七年降補金華府推官，本年养病，三十九年京察以浮躁去職。四十年降山東運判，四十一年考察降調。四十四年授山東按察司照磨，四十六年升南安府推官。

軼事
黄建衷爱慕梅国桢之女梅澹然，却反被梅氏骗走爱妾，黄羞赧不敢言，为乡里所诮。沈德符《万历野获编·卷23》：麻城人黄取吾（建衷），素负时名，早登公车，风流自命。时同邑梅衡湘司马长女，嫠居有才色。结庵事佛，颇于宗门有悟入处，即李卓吾所称澹然师者是也。黄心欲挑之，苦无计。其爱妾亦姝丽能文，乃使诡称弟子，学禅于澹然。稍久亦喜其慧黠，甚眷念之。因乘间渐以邪说进，且述厥夫殷勤意。澹然佯诺，谋于司马，姑勿露机，反更厚遇之，因令入司马家晤语。初亦伺司马他出始一来，既而习熟。司马忽戒远游之装，澹然与订期，俾弟子先至，而黄续赋多露可也。其妾甫及门，则女奴数辈竟拥香车入司马曲房，自是扃门不复出，而澹然亦不复再过其旧庵矣。黄羞赧不敢言，为乡里所诮。初以雉媒往，不特如皋空返，且并媒失之。黄后登辛丑进士，从户部改兵部，近罹计典谪去，然其人材器可用也。

家族
曾祖黄中，縣丞。祖父黃繪，選貢生。父黄一龍。母萬氏。慈侍下。兄黄玄、黄建觀。弟黄建裳、黄建表。娶毛氏，繼娶林氏。《萬曆二十九年辛丑科進士登科錄》

参考文献

J
Category:麻城人
Category:萬曆七年己卯科湖廣鄉試舉人
Category:明朝户部主事
Category:明朝兵部主事
Category:明朝金華府推官
Category:明朝南安府推官